סמי אליקים

סמי אליקים (נולד ב-30 במרץ 1987) הוא כדורגלן עבר ישראלי ששיחק בעמדת המגן השמאלי.

קריירה
אליקים התחיל את הקריירה שלו במחלקת הנוער של הפועל כפר סבא. ב-19 במאי 2007 ערך את הופעת הבכורה שלו בקבוצה הבוגרת של המועדון, כשנכנס כמחליף בפתיחת המחצית השנייה בתיקו 0-0 נגד מכבי פתח תקווה בליגת העל. בינואר  הושאל לבית"ר שמשון תל אביב מהליגה הארצית, ובתום העונה היה שותף להישג השיא של הקבוצה, עת העפילה לחצי גמר גביע המדינה. אליקים שיחק במדי בית"ר שמשון גם בעונה שלאחר מכן, וב-17 באפריל 2009 הבקיע את שער הבכורה שלו בקריירה, בניצחון 1–6 נגד הפועל בני-ג'דידה. בסיום העונה העפיל עם הקבוצה לליגה הלאומית, ובעונה שלאחר מכן חזר להפועל כפר סבא, בה הפך לשחקן הרכב וסיים את העונה עם 32 הופעות בליגה הלאומית.

ב-31 במאי 2011 חתם אליקים בהפועל ניר רמת השרון, העולה החדשה לליגת העל. אליקים לא מצא את מקומו בקבוצה ובינואר  חזר להפועל כפר סבא. בקיץ  חתם בקוקאלי בירליק ספור מהליגה השנייה בטורקיה, ובאמצע העונה חזר לישראל וחתם בהפועל רעננה, במדיה מיעט לשחק ועמה עלה בסיום העונה לליגת העל. בקיץ  חזר לקדנציה רביעית בהפועל כפר סבא, לאחר שהקבוצה ירדה לליגה א'. אליקים היה שותף למסע העלייה של המועדון אשר חזר תוך שנתיים לליגת העל, והיה מהשחקנים הבודדים שהיו שותפים לעליות ונשארו במועדון גם לאחר שעלה לליגת העל.

ב-17 במאי 2017 הודיע על פרישה מכדורגל.

קישורים חיצוניים

הערות שוליים

מגני כדורגל ישראלים
כדורגלני הפועל כפר סבא
כדורגלני בית"ר שמשון תל אביב
כדורגלני הפועל רמת השרון
כדורגלני הפועל רעננה
כדורגלנים ישראלים בטורקיה
רעננה: כדורגלנים
ישראלים שנולדו ב-1987